Spoštovani mediji,

Kodeks medicinske etike nam zapoveduje:

*»****Socialni, ekonomski in okoljski dejavniki vplivajo na zdravje, bolezen in izide zdravljenja. Zdravnik se tega zaveda in na to opozarja****.«*

*Sprejeta novela Zakona o zdravstveni dejavnosti (ZZDej) za slovenski zdravstveni sistem ne prinaša premika na bolje, čeprav ga tudi zdravniki, da bi lahko kakovostno opravljali svoje poslanstvo – to je skrb za zdravje bolnikov – pričakujemo že 25 let. Menimo, da je novela zakona škodljiva za slovenski zdravstveni sistem, posledično pa tudi za paciente in nas zdravnike.*

Na vse te vidike želimo v času, ko poteka zbiranje podpisov za razpis referenduma o ZZdej, opozoriti javnost, zato vas vabimo na

**NOVINARSKO KONFERENCO,**

 **ki bo jutri, 26. oktobra, ob 10. uri**

 **v Domus Medica, Dunajska cesta 162, Ljubljana.**

* **Zakaj je novela Zakona o zdravstveni dejavnosti (ZZDej) škodljiva**

**in**

* **Kakšne nepravilnosti in zapleti se dogajajo pri posredovanju elektronskih podpisov iz upravnih enot**

Na novinarski konferenci bodo sodelovali:

* **dr. Zdenka Čebašek - Travnik**, dr. med., spec. psih., predsednica ZZS
* **Helena Mole**, dr. med., spec. ped., predsednica SZZZZS
* **Krunoslav Pavlović**, dr. dent. med., podpredsednik ZZS
* **dr. Tina Bregant**, dr. med., spec. ped. in specializantka FRM, Mladi zdravniki, in
* **Nevenka Dolgan,** podžupanja občine Dobrepolje

Zdravniki in zobozdravniki bomo še enkrat spregovorili o tem, zakaj nasprotujemo sprejeti noveli ZZDej, kakšne bodo po našem strokovnem mnenju posledice zakona za vse prebivalce, ko se znajdejo v vlogi bolnika.

Opozorili pa bomo tudi na vrsto zapletov in nepravilnosti, ki se dogajajo pri postopkih zbiranja podpisov za referendum. Pri številnih kolegih zdravnikih, ki so vlogo oddali elektronsko, se namreč dogaja, da upravne enote teh vlog do zbiratelja ne odpremijo z vsemi potrebnimi elementi, zato na naslov pobudnika prihajajo vloge, ki so neveljavne, čeprav so bili podpisi oddani ustrezno.

Vljudno vabljeni!